**Forslag 7**

**Forslag til uttalelse på årsmøtet i Nordre Follo AP 29. januar**

**Forslagsstiller: Ove K Kjølstad**

**Oppløs Viken fylkeskommune**

Nordre Follo Arbeiderparti støtter Fylkesrådets innstilling og anbefaler at Viken fylkeskomme oppløses og vi går tilbake til de tre fylkene Akershus, Buskerud og Østfold.

Fylkesstrukturen i Norge har røtter tilbake til jernalderen og utgjorde i sin tid lokale kongedømmer. Disse inndelingene er ikke nødvendigvis de velegnet i dag, men en endring må underlegges en bedre prosess enn det som skjedde med opprettelsen av storfylket Viken. En fylkesstruktur må bygges på funksjonalitet, men fylkene trenger også sårt en legitimitet blant innbyggerne. En slik legitimitet kan bare etableres når innbyggerne føler tilhørighet og at man føler at fylkeskommunen gir egnet nytte.

Tvangssammenslåingen av storfylket Viken var et resultat av høyresidens sentraliseringsprosess og på tvers av fylkenes egne ønsker. Arbeiderpartiet har vært tydelig på at dette ikke har vært en ønsket sammenslåing med en hovedbegrunnelse i demokrati og tilhørighet. Arbeiderpartileder Jonas Gahr Støre skrev, sammen stortingskandidatene i Østfold, følgende innlegg i Fredrikstad Blad 11. august 2021:

«………….I den politiske plattformen til fylkesrådet, som er behandlet av Viken Arbeiderparti, sier vi følgende: *Fylkesrådet går fremover med det syn at fylket Viken er en lite hensiktsmessig konstruksjon. Stortinget har slått sammen Østfold, Akershus og Buskerud mot deres vilje. Med et nytt storting etter valget i 2021, vil fylkesrådet legge frem en sak for fylkestinget med anmodning til Stortinget om å oppløse Viken*.

En Ap-ledet regjering vil legge dette til grunn. Vi vil selvsagt ta utgangspunkt i den tidligere fylkesstrukturen. Det er derfor ikke grunnlag for å tvile på vårt standpunkt i saken.»

LO Viken slo fast i sitt vedtak i regionrådet 6. januar 2022:

«LO Viken forventer at de politiske partiene med klare valgløfter om fylkeskonstellasjonen i Viken, står ved det.»

Buskerud Arbeiderparti vedtok 11. januar 2022 en klar uttallelse om hva Viken fylkeskommune må gjøre:

«1. Det sendes en søknad til Stortinget om deling av Viken fylkeskommune.

2. Viken fylkeskommune deles opp i Akershus, Buskerud og Østfold, med oppstart 1. januar 2024.
3…..»

Nordre Follo Arbeiderparti mener at storfylket har gitt dårligere kontakt mellom fylkespolitikere og velgerne. Vi mener også at det blir for stor avstand mellom kommuner og fylkesnivået.

Nordre Follo Arbeiderparti anbefaler derfor Viken fylkeskommune om å sende Stortinget en søknad om oppløsning i tråd med forslaget fra Buskerud Arbeiderparti.

*Forslaget er foreslått avvist og erstattes med nytt forslag fra redaksjonskomiteen.*